รู้ปัจจัยเสี่ยง รักษาอาการของโรคหลอดเลือดหัวใจอุดตัน สังเกตอาการ ป้องกันโรคหลอดเลือดหัวใจ
เส้นเลือดที่มีความเสียหายหรือตีบอุดตันอาจเป็นผลมาจากอายุที่มากขึ้น คนที่อายุสูงกว่า 55 ปีขึ้นไปมีความเสี่ยงที่เพิ่มขึ้น แน่นอนว่าการใช้ชีวิตแบบไม่สนเรื่องสุขภาพ อย่างอาหารการกินหรือออกกำลังไม่เพียงพอ เมื่อบวกกับอายุที่มากขึ้น สามารถเพิ่มโอกาสการเกิดโรคได้เช่นกัน พูดแบบกว้างๆ ผู้ชายจะมีโอกาสเป็น CHD มากกว่าผู้หญิง อย่างไรก็ตาม ตัวผู้หญิงเองก็มีความเสี่ยงเพิ่มขึ้นหลังจากถึงช่วงหมดประจำเดือน ผู้หญิงมักจะมีอาการ CHD แบบผิดจากปกติและมีความรุนแรงน้อยกว่า ส่วนใหญ่มักจะรู้สึกเจ็บจี๊ด หน้าอกร้อนผ่าว และอาจปวดต้นคอ กราม ลำคอ ท้อง หรือหลัง ถ้าคุณเป็นผู้หญิงที่พบอาการผิดปกติเหล่านี้หรือเกิดเจ็บหน้าอกกับไหล่ หรือรู้สึกหายใจไม่ออก ให้ไปหาหมอเพราะมันอาจเป็นสัญญาณเตือนของ CHD ถ้าญาติที่ใกล้ชิดมีประวัติการเป็นโรคหัวใจ คุณก็มีความเสี่ยงจะเป็น CAD เพิ่มขึ้น ถ้าพ่อหรือพี่ชายถูกตรวจพบตั้งแต่อายุยังไม่ถึง 55 หรือแม่กับพี่สาวถูกตรวจพบก่อนอายุ 65 ปี แสดงว่าคุณมีความเสี่ยงสูง การสูบบุหรี่เป็นสาเหตุเบื้องต้นของกรณีการเกิด CHD ส่วนใหญ่ บุหรี่นั้นมีสารนิโคตินกับคาร์บอน มอนน็อกไซด์ สารทั้งคู่ล้วนทำให้หัวใจกับปอดต้องทำงานหนักขึ้น สารเคมีอื่นๆ ในบุหรี่ก็สามารถทำลายหลอดเลือดหัวใจ จากการศึกษาพบว่าเมื่อคุณสูบบุหรี่ คุณเพิ่มโอกาสที่จะเป็น CHD ขึ้น 25% แม้แต่การใช้บุหรี่ไฟฟ้าก็ส่งผลกระทบแบบเดียวกับหัวใจของคุณ สำหรับสุขภาพของตนเองแล้ว พึงหลีกเลี่ยงนิโคตินในทุกรูปแบบ ความดันโลหิตสูงสามารถทำให้หลอดเลือดแข็งและบางลงได้ มันจะทำให้หลอดเลือดตีบลงทำให้หัวใจต้องทำงานหนักขึ้นในการส่งเลือดไปทั่วร่างกาย ส่งผลให้เสี่ยงต่อการเป็น CHD มากขึ้น ค่าความดันโลหิตปกติจะอยู่ระหว่าง 90/60 มิลลิเมตรปรอทถึง 120/80 มิลลิเมตรปรอท ความดันโลหิตมักจะไม่เหมือนเดิมตลอดและอาจแตกต่างเล็กน้อยในช่วงเวลาสั้นๆ คนที่เป็นเบาหวานจะมีเลือดที่ข้นกว่าและหนืดกว่า ซึ่งจะทำให้สูบฉีดไปทั่วร่างได้ยากกว่า หมายถึงหัวใจต้องทำงานหนักขึ้น คนที่เป็นเบาหวานยังมีผนังหลอดเลือดแดงในหัวใจที่หนากว่า หมายถึงเส้นทางการสูบฉีดเลือดจะถูกบล็อคได้ง่ายกว่า ค่าคอเลสเตอรอลสูงส่งผลให้เกิดการสะสมของคราบตามผนังหลอดเลือดหัวใจ คอเลสเตอรอลที่สูงหมายถึงจะมีไขมันสะสมอยู่ในหลอดเลือดมากกว่า ทำให้หัวใจเอื่อยเฉื่อยและง่ายต่อการเป็นโรค ทั้งการมีค่า LDL (หรือที่เรียกว่าคอเลสเตอรอล “เลว”) ที่สูง และการมีค่า HDL (คอเลสเตอรอล “ดี”) ที่ต่ำจะส่งผลให้เกิดโรคหลอดเลือดแดงแข็ง โรคอ้วน (มีค่าดัชนีมวลกาย 30 ขึ้นไป)  จะยิ่งทำให้ปัจจัยเสี่ยงต่างๆ แย่ลงอีก เนื่องจากความอ้วนเกี่ยวข้องกับการมีความดันโลหิตสูง คอเลสเตอรอลสูง และการเป็นเบาหวาน ความเครียดสามารถทำให้หัวใจทำงานหนักขึ้นเพราะอาการกังวลกับความตื่นเต้นเขม็งเกลียวทำให้หัวใจเต้นเร็วขึ้นและหนักขึ้น คนที่เครียดเป็นประจำจะยิ่งเสี่ยงเกิดโรคหัวใจมากกว่า ความเครียดนั้นเพิ่มความเสี่ยงของการเกิดเลือดอุดตันและยังเป็นตัวทำให้ร่างกายหลั่งฮอร์โมนที่จะทำให้ความดันโลหิตสูงขึ้นด้วย  หันไปเล่นกิจกรรมคลายเครียด เช่น โยคะ รำไทเก๊ก และการนั่งสมาธิ การเต้นแอโรบิกทุกวันไม่เพียงจะช่วยให้หัวใจแข็งแรง มันยังคลายเครียดอีกต่างหาก  หลีกเลี่ยงการหันไปใช้สารที่ไม่ดีต่อสุขภาพ ไม่ว่าแอลกอฮอล์ คาเฟอีน นิโคติน หรืออาหารขยะในการรับมือกับความเครียด  การนวดตัวช่วยคลายเครียดได้ ถ้าคุณพบอาการเจ็บหน้าอกอย่างรุนแรงหรือคิดว่าจะเกิดหัวใจวาย ควรโทรเรียกรถฉุกเฉินไปโรงพยาบาลทันที ถ้าอาการไม่หนักหนามาก ก็ให้ไปหาหมอทันทีที่ทำได้ ทั้งสองกรณีนั้นหมอจะมีเครื่องไม้เครื่องมือที่จำเป็นต่อการตรวจ CHD ได้อย่างถูกต้อง  อธิบายอาการให้หมอฟังอย่างละเอียด เช่นอะไรที่ดูเหมือนทำให้เกิด หรืออะไรที่ทำให้แย่ลง และมันเกิดนานแค่ไหน ในกรณีที่ไม่คอขาดบาดตายนัก หมออาจสั่งให้คุณเข้าทดสอบความเครียดเพื่อช่วยในการตรวจ CHD ซึ่งจะตรวจสัดหัวใจในระหว่างที่คุณออกกำลังกาย (มักให้วิ่งบนลู่วิ่งไฟฟ้า) เพื่อดูสัญญาณของการไหลเวียนเลือดที่ผิดปกติ จะมีการวัดคลื่นไฟฟ้าหัวใจ (EKG หรือ ECG) อย่างต่อเนื่อง บุคลากรของโรงพยาบาลจะมองหาความเปลี่ยนแปลงที่มีความเชื่อมโยงกับการขาดเลือดเฉพาะที่ (หัวใจไม่ได้รับเลือดเพียงพอ) ถ้าคุณเข้าตรวจวัดในโรงพยาบาล ก็มีสิทธิจะได้รับการตรวจเช็คระดับของเอนไซม์หัวใจที่เรียกว่า โทรโปนิน (troponin) ซึ่งหัวใจจะหลั่งออกมาตอนเกิดความเสียหาย ควรคาดหมายว่าจะได้รับการทดสอบระดับนี้ต่างกันสามครั้งภายในช่วงเวลาแปดชั่วโมง เอ็กซเรย์สามารถแสดงสัญญาณของภาวะหัวใจโตหรือของเหลวคั่งในปอดที่เกิดจากภาวะหัวใจล้มเหลวในระหว่างที่คุณถูกนำตัวส่งโรงพยาบาล ในบางกรณี หมออาจสั่งให้มีการเอ็กซเรย์เพิ่มจากแค่การวัดคลื่นไฟฟ้าหัวใจ เมื่อผลการทดสอบแสดงให้เห็นว่ามีความผิดปกติเกิดขึ้นแน่แล้ว คุณอาจลงเอยต้องคุยกับแพทย์โรคหัวใจเพื่อทำการสวนหลอดเลือดหัวใจ นั่นหมายถึงหมอจะแยงท่อที่มีสีเข้าไปในเส้นเลือดแดง (เส้นเลือดใหญ่ที่อยู่ตรงขาหนีบและไล่ยาวไปตามขา). กระบวนการนี้จะทำให้ผู้เชี่ยวชาญได้เห็นภาพหลอดเลือดหัวใจที่ถูกบันทึกด้วยรังสี (ภาพการไหลเวียนเลือดในเส้นเลือดแดง) ถ้าหมอรู้สึกว่ากรณีเฉพาะของคุณไม่จำเป็นต้องรับการผ่าตัด คุณอาจได้รับยาเพื่อช่วยจัดการกับ CAD การควบคุมคอเลสเตอรอลอย่างจริงจังได้แสดงให้เห็นว่าช่วยลดการตีบตันของเส้นเลือด หมอจะหายาคุมคอเลสเตอรอลที่เหมาะสมแก่คุณ ถ้าคุณมีความดันโลหิตสูงพ่วงด้วย หมอจะสั่งจ่ายยาอย่างใดอย่างหนึ่งที่มีอยู่ ขึ้นอยู่กับประวัติการรักษาของคุณ สำหรับหลอดเลือดที่ตีบแต่ยังไม่ถึงกับอุดตันนั้น หมอจะปรึกษาทางเลือกให้ทำบอลลูน กระบวนการนี้จะให้หมอสอดท่อบางๆ ที่มีบอลลูนติดอยู่ตรงปลายนั้นเข้าไปในหลอดเลือดเส้นที่มีปัญหา โดยการขยายบอลลูนขนาดเล็กตรงจุดที่ตีบ บอลลูนจะดันคราบไขมันที่เกาะอยู่ตรงผนังหลอดเลือดและถ่างออกจนเลือดไหลเวียนได้สะดวกดังเดิม  เลือดที่ไหลเวียนมากขึ้นจะลดอาการเจ็บหน้าอกและลดปริมาณความเสียหายที่เกิดขึ้นกับหัวใจ หมอจะสอดขดลวดหรือท่อลวดเล็กๆ เข้าไปในหลอดเลือดแดงในระหว่างนั้น มันจะช่วยให้หลอดเลือดขยายหลังจากทำการถ่างหลอดเลือดตีบ บางครั้งก็อาจจะทำเฉพาะการสอดขดลวดเข้าหลอดเลือดแดงเหมือนกัน การใช้หัวกรอเพชรเป็นอีกกระบวนการช่วยขยายหลอดเลือดโดยไม่ต้องผ่าตัด มันจะใช้หัวกรอขนาดเล็กเคลือบด้วยเพชรในการขัดคราบไขมันออกไปจากหลอดเลือด ซึ่งจะทำเฉพาะวิธีนี้ หรือจะทำควบคู่ไปกับการใช้สายสวนหลอดเลือดก็ได้ กระบวนการนี้อาจใช้กับผู้ป่วยที่มีความเสี่ยงสูงหรือมีอายุมาก ถ้าหลอดเลือดหัวใจหลักด้านซ้าย (หรือมีหลอดเลือดรวมกันสองหลอดขึ้นไป) มีการอุดตันอย่างรุนแรง หมอจะปรึกษาการผ่าตัดทำทางเบี่ยงหลอดเลือดหรือการทำบายพาสกับคุณ กระบวนการนี้จะทำการต่อหลอดเลือดที่ยังแข็งแรงจากตรงขา แขน หน้าอกหรือหน้าท้องมาทำเป็นทางเบี่ยงช่วงที่อุดตันในหัวใจ นี่เป็นการผ่าตัดที่ซีเรียสซึ่งต้องใช้เวลาพักฟื้นในแผนกผู้ป่วยหนักถึงสองวันและต้องพักในโรงพยาบาลนานนับสัปดาห์ อาการปวดหน้าอกเป็นสัญญาณเริ่มแรกว่าคุณอาจเริ่มเป็นโรคหลอดเลือดหัวใจอุดตัน อาการปวดหน้าอกสามารถบอกให้ชัดขึ้นว่าเป็นอาการปวดแปลกๆ แบบอธิบายไม่ได้ในบริเวณทรวงอก บางคนบอกว่ามันเหมือนรู้สึกอึดอัด แน่น หน่วง กดดัน ร้อนผ่าว ปวด ชา บีบรัด หรือมีอะไรเต็มแน่นหน้าอก อาการปวดอาจร้าวไปถึงลำคอ กราม หลัง ไหล่ซ้าย และแขนซ้าย เนื่องจากบริเวณเหล่านี้ใช้เส้นประสาทร่วมกัน อาการปวดหน้าอกจึงมักลามมายังบริเวณเหล่านี้ด้วย คุณอาจรู้สึกปวดหน้าอกระหว่างทำกิจกรรม ทานอาหารมื้อใหญ่  ตอนกำลังเครียดในเรื่องใดเรื่องหนึ่ง และเมื่อคุณกำลังอยู่ในสภาพอารมณ์ฟูมฟายอย่างหนัก  ถ้า CAD เป็นสาเหตุของอาการปวดหน้าอกของคุณ อาการปวดนั้นคงเป็นผลมาจากการมีเลือดไหลเวียนสู่หัวใจน้อยเกินไป นี่มักจะเกิดตอนที่มีความต้องการเลือดไหลเวียนสูงที่สุด ดังนั้นจึงเกิดการเชื่อมโยงระหว่างอาการปวดเค้นหน้าอกกับการทำกิจกรรมทางร่างกายในระยะแรกเริ่มนี้  อาการปวดหน้าอกมักแสดงพร้อมอาการอย่างอื่น เช่น หายใจถี่หรือหายใจลำบาก วิงเวียนหรือใจสั่น อ่อนเพลีย เหงื่อออก (โดยเฉพาะเหงื่อเย็น) ท้องไส้ปั่นป่วน และอาเจียน อาการปวดหน้าอกผิดปกติหมายถึงอาการเช่น อึดอัดท้อง หายใจไม่ออก อ่อนเพลีย วิงเวียน ชาไปทั้งตัว คลื่นไส้ ปวดฟัน อาหารไม่ย่อย ไร้เรี่ยวแรง กระวนกระวาย และเหงื่อออก ซึ่งอาจแสดงออกมาโดยไม่มีอาการปวดหน้าอกทั่วไป สตรีและผู้ป่วยเบาหวานมีโอกาสจะเกิดอาการปวดหน้าอกผิดปกตินี้สูงกว่า อาการปวดหน้าอกผิดปกติยังมีอัตราการเกิดขึ้นที่เพิ่มขึ้นแบบ “ไม่คงที่” ซึ่งหมายถึงมันอาจเกิดขึ้นปุบปับในระหว่างพักแทนที่จะเป็นตอนออกแรงก็ได้และยังเพิ่มความเสี่ยงที่จะเกิดหัวใจวายได้ด้วย การหายใจไม่ออกมักเกิดขึ้นในระยะสุดท้ายของโรคนี้ โรคหลอดเลือดหัวใจอุดตันนั้นจะลดความสามารถของหัวใจที่จะสูบฉีดเลือดไปเลี้ยงทั่วร่างกาย ทำให้เกิดการคั่งในหลอดเลือด เมื่อมันเกิดขึ้นที่ปอด คุณจะรู้สึกหายใจไม่ออก ไปหาหมอถ้าคุณรู้สึกเหมือนหายใจไม่ทันในระหว่างการออกกำลังง่ายๆ เช่น การเดิน ทำสวน หรือทำงานบ้าน การเต้นของหัวใจที่ผิดปกติมักเรียกว่าโรคหัวใจเต้นผิดจังหวะ (arrhythmia) ถ้าจะอธิบายก็คงเป็นแบบรู้สึกเหมือนกับว่าหัวใจเต้นข้ามจังหวะไปหรือเต้นเร็วขึ้น คุณยังอาจรู้สึกถึงชีพจรไม่คงที่ ถ้ารู้สึกถึงความผิดปกตินี้ควบคู่ไปกับอาการเจ็บหน้าอก ให้รีบไปโรงพยาบาล  ในกรณีของ CAD โรคหัวใจเต้นผิดจังหวะจะเกิดขึ้นเมื่ออัตราการไหลเวียนโลหิตที่ลดลงนั้นไปรบกวนสัญญาณการกระตุ้นไฟฟ้าไปยังหัวใจ  รูปแบบของโรคหัวใจเต้นผิดจังหวะที่เกี่ยวเนื่องกับ CHD ที่รุนแรงที่สุดคือการที่หัวใจหยุดเต้นเฉียบพลัน (sudden cardiac arrest - SCA) ซึ่งไม่เพียงแค่ผิดปกติเท่านั้น แต่หัวใจมันจะหยุดเต้นไปเลย มันจะทำให้เสียชีวิตภายในไม่กี่นาทีถ้าหัวใจไม่ได้กลับมาเริ่มเต้นใหม่ ซึ่งส่วนใหญ่ผ่านทางเครื่องกระตุ้นหัวใจ อาการแทรกซ้อนที่แย่ที่สุดจาก CHD ก็คือหัวใจวาย คนที่เป็นโรคหลอดเลือดหัวใจอุดตันระยะหลังจะเสี่ยงต่อการเกิดหัวใจวายได้สูงกว่า อาการเจ็บหน้าอกจะยิ่งรุนแรงขึ้น คุณจะรู้สึกหายใจลำบาก อาจรู้สึกคลื่นไส้และกระสับกระส่าย และมีเหงื่อเย็นออกท่วมตัว คุณควรโทรเรียกรถฉุกเฉิน ในทันที ถ้าคุณคิดว่าคุณหรือคนที่รักเกิดหัวใจวาย  หัวใจวายบางครั้งอาจเป็นสัญญาณแรกว่าคุณเป็น CHD ถึงแม้คุณจะไม่เคยมีอาการอย่างอื่นของโรคหัวใจก็ตาม ไปหาหมอเมื่อเกิดเจ็บหน้าอกหรือหายใจไม่ออกทุกรูปแบบ เพราะมันอาจเป็นสัญญาณของปัญหาสุขภาพร้ายแรงอย่าง CHD ได้ บางคราวหัวใจวายก็อาจปรากฏด้วยอาการที่ผิดจากปกติ เช่น รู้สึกกระสับกระส่าย กลัวว่าจะมีเรื่องอะไรแย่ๆ เกิดขึ้น หรือรู้สึกหน่วงๆ ที่หน้าอก อาการอะไรก็ตามที่แตกต่างจากปกติที่เกิดขึ้นฉับพลันจำเป็นต้องให้หมอมาวินิจฉัยดูทันที ถ้าคุณสูบ นี่คือสิ่งแรกสุดที่คุณจะทำได้เพื่อป้องกันการเป็น CAD หรือ CHD การสูบบุหรี่เพิ่มความตึงเครียดให้หัวใจ เพิ่มความดันโลหิต และนำไปสู่การเกิดโรคแทรกซ้อนที่เกี่ยวกับหัวใจ  คนที่สูบบุหรี่วันละซองจะเสี่ยงเกิดหัวใจวายมากกว่าคนที่ไม่สูบถึงสองเท่า จากจำนวนผู้ที่เสียชีวิตด้วยสาเหตุที่เกี่ยวข้องกับโรคหัวใจทั้งหมดในสหรัฐนั้น ราว 20% มาจากการสูบบุหรี่ ถ้าสามารถตรวจวัดความดันโลหิตที่บ้านวันละครั้งได้จะดีมาก ปรึกษาหมอว่ามีเครื่องมืออะไรที่อยากแนะนำคุณไหม เครื่องมือตรวจวัดความดันโลหิตเองส่วนใหญ่จะให้คุณสอดข้อมือเข้ากับตัวอุปกรณ์ แล้วยกข้อมือขึ้นในระดับหัวใจ จากนั้นมันจะอ่านค่าความดันโลหิต  ถามหมอว่าค่าความดันโลหิตปกติของคุณคือเท่าไหร่ คุณจะได้มีค่ามาตรฐานมาเปรียบเทียบกับค่าที่ได้ในแต่ละวัน เพราะโรคหลอดเลือดหัวใจอุดตันเป็นประเด็นทางด้านหัวใจ คุณจึงควรออกกำลังแบบคาร์ดิโอซึ่งจะสร้างความแข็งแกร่งให้กับหัวใจ การออกกำลังกายแบบคาร์ดิโอได้แก่ การวิ่ง เดินเร็ว ว่ายน้ำ ถีบจักรยาน หรือการออกกำลังใดก็ตามที่เพิ่มอัตราการเต้นของหัวใจ คุณควรลองออกกำลังกายให้ได้อย่างน้อยวันละ 30 นาที  ถามหมอก่อนเริ่มออกกำลังกายเพื่อให้แน่ใจว่ามันเหมาะกับสุขภาพและระดับความฟิตในเวลานั้น เขาอาจแนะนำตัวเลือกที่เหมาะสมกับความต้องการของคุณได้ อาหารที่ดีต่อสุขภาพควรมีอาหารที่ดีต่อสุขภาพของหัวใจและยังรักษาน้ำหนักตัวกับระดับคอเลสเตอรอลให้อยู่ในความพอดี อาหารที่สมดุลควรประกอบด้วย  ผักผลไม้ในปริมาณสูงซึ่งมีวิตามินกับแร่ธาตุที่จำเป็นต่อร่างกายในแต่ละวันอย่างสมดุล โปรตีนไร้ไขมันอย่างเช่นเนื้อปลาและเนื้อไก่ไม่เอาหนัง ผลิตภัณฑ์ธัญพืชเต็มเมล็ด เช่น ขนมปังวีท ข้าวกล้อง และควินัว ผลิตภัณฑ์จากนมพร่องมันเนย เช่น โยเกิร์ต เกลือต่ำกว่า 3 กรัมต่อวันเพื่อลดโอกาสการเกิดความดันโลหิตสูง โดยเฉพาะปลาที่มีกรดไขมันโอเมก้า-3 สูง โอเมก้า-3 นั้นลดความเสี่ยงของการเกิดอักเสบในร่างกาย ซึ่งส่งผลให้ลดโอกาสการเกิดอักเสบในหลอดเลือดที่จะนำไปสู่การเกิดโรคหัวใจไปด้วย ปลาที่มีกรดไขมันโอเมก้า-3 ได้แก่ แซลมอน ทูน่า แมคเคอเรล เทราต์ และเฮอร์ริ่ง ถ้าคุณเป็นห่วงในสุขภาพของหัวใจ ควรหนีให้ห่างจากอาหารที่มีไขมันอิ่มตัวหรือไขมันทรานส์สูง พวกมันจะเพิ่มไลโปโปรตีนที่มีความหนาแน่นต่ำ (LDL) หรือ "ไขมันเลว" เพิ่มระดับคอเลสเตอรอล และเกิดหลอดเลือดอุดตันนำไปสู่โรคหัวใจ  ไขมันอิ่มตัวจะพบในเนื้อแดง ไอศกรีม เนย เนยแข็ง ครีมเปรี้ยว และผลิตภัณฑ์ที่ทำจากน้ำมันหมู อาหารที่ทอดน้ำมันจนท่วมก็มีไขมันอิ่มตัวสูงเช่นกัน ไขมันทรานส์มักพบได้ในอาหารจำพวกของทอดกับอาหารแปรรูป เนยขาวที่ทำจากน้ำมันพืชที่ผ่านกระบวนการติมไฮโดรเจนบางส่วนเป็นอีกตัวที่จะพบไขมันทรานส์สูง  กินไขมันจากเนื้อปลาและมะกอก ไขมันเหล่านี้อุดมไปด้วยกรดไขมันโอเมก้า-3 ซึ่งช่วยลดความเสี่ยงการเกิดหัวใจวายกับโรคหัวใจ คุณยังควรเลี่ยงการกินไข่เกินกว่าวันละฟอง โดยเฉพาะถ้าคุณควบคุมระดับคอเลสเตอรอลได้ลำบาก ถึงแม้ไข่โดยทั่วไปจะดีต่อสุขภาพ การกินเยอะเกินไปอาจเพิ่มความเสี่ยงที่จะหัวใจล้มเหลวหรือเป็นโรคหัวใจได้ เวลาจะกินไข่ อย่ากินมันพร้อมไขมันอย่างเนยแข็งหรือเนย
ดูที่อายุ. ดูที่เพศ. ดูที่ประวัติคนในครอบครัว. ดูการใช้นิโคติน. ตรวจความดันโลหิต. ใส่ใจถ้าคุณเป็นเบาหวาน. พยายามลดคอเลสเตอรอล. ดูที่น้ำหนัก. ประเมินระดับความเครียดของคุณ. ไปหาหมอ. เข้าทดสอบความเครียด. เชื่อมต่อกับเครื่องตรวจวัดหัวใจ. ตรวจเอนไซม์หัวใจ (cardiac enzyme). เข้าเอ็กซเรย์. เข้ารับการสวนหลอดเลือดหัวใจ. ใช้ยา. ปรึกษาเรื่องการทำบอลลูนขยายหลอดเลือดหัวใจตีบ. ถามถึงการใช้หัวกรอเพชร (rotablation). ปรึกษาเรื่องการผ่าตัดทำทางเบี่ยงหลอดเลือดหัวใจ. สังเกตอาการปวดหน้าอกอย่างเฉียบพลัน. มองหาสัญญาณของอาการปวดหน้าอกผิดปกติ. ตรวจสอบอาการหายใจไม่ออกที่คุณเป็น. สังเกตจังหวะการเต้นของหัวใจที่ผิดปกติ. พึงตระหนักว่า CHD สามารถนำไปสู่การเกิดหัวใจวายได้. หยุดสูบบุหรี่. เข้าเช็คความดันโลหิตเป็นประจำ. ออกกำลังกายเป็นประจำ. กินอาหารที่ดีต่อสุขภาพ. กินปลาอย่างน้อยสัปดาห์ละสองครั้ง. หลีกเลี่ยงอาหารที่มีไขมันมากเกิน.
https://www.wikihow.com/Spot-Symptoms-of-Coronary-Heart-Disease https://www.wikihow.com/Spot-Symptoms-of-Coronary-Heart-Disease https://www.wikihow.com/Spot-Symptoms-of-Coronary-Heart-Disease https://www.wikihow.com/Spot-Symptoms-of-Coronary-Heart-Disease
Knowing the Risk Factors Treating Symptoms of Coronary Heart Disease Spotting Symptoms Preventing Coronary Heart Disease